Valami összeköt – Valaki összeköt

Bennünket!

Kedves Testvéreink

Valami összeköt! Úgy szólítunk most meg benneteket, mint gyülekezetünk, a Budavári Evangélikus Gyülekezet nyilvántartott tagjait. Sokszínű ez a gyülekezethez való kötődés. Valaki régtől, családi hagyomány alapján lett a gyülekezetünk tagja, más ide költözött. Vannak akiket egy-egy szép ünnep (esküvő vagy keresztelő) vonzott a templomunkhoz, és van, aki veszteségei közepette (betegség, gyász) keresett vigasztalást.

Valami összeköt! Ezeket a sorokat azoknak a testvéreknek küldjük, akiknek a lakhelyét az 1021-es irányítószám jelzi. Ez a gyülekezetnek a budavári templomunktól az egyik legtávolabbi területe. De a Budagyöngyén lévő kápolna révén alkalmanként közelebb kerülünk az itt élőkhöz.

Valaki összeköt! Ezen a földrajzi területen a mi nyilvántartásunk szerint közel 120 evangélikus testvér él! Talán vannak köztük ismerősök, rokonok is, te ismeretlenül is gondolhatunk egymásra imádságainkban.

Valami összeköt! Szeretnénk komolyan venni, hogy felelősek vagyunk gyülekezetünk minden tagjáért, és az a kérdés foglalkoztat, hogy mit várnának, mivel tudná gyülekezetünk a küldetését jobban betölteni?

Valaki összeköt! Isten szeretetébe egyek vagyunk.

S most levelünkben két mellékletet juttatunk el minden testvérünkhöz.

Egyrészt annak az alkalomnak a meghívóját, amely november végén a Budagyöngyén lesz. Örömünk lenne, ha itt megvalósulhatna egy találkozás!

Másrészt egy látogató lapot, amelyben jelezhetik a Lelkészi Hivatal felé, hogyha úgy érzik, hogy segítséget jelentene a lelkipásztorral folytatott beszélgetés.

Valaki összeköt!

Az Úr Jézus Krisztus kegyelme legyen mindnyájatokkal!